तिहुवाना
तिहुवाना (स्पैनिश: Tijuana), बाहा कैलिफोर्निया राज्य और बाहा कैलिफोर्निया प्रायद्वीप दोनों का सबसे बड़ा शहर है। संयुक्त राज्य अमेरिका और मेक्सिको की सीमा पर बसा यह शहर सैन डिएगो- तिहुवाना सीमापार शहरी समूह और वृहत दक्षिणी कैलिफोर्निया मेगालोपोलिस का हिस्सा है। यह मेक्सिको का छठा सबसे बड़ा शहर है और मेक्सिको के छठे सबसे बड़े महानगरीय क्षेत्र का केंद्र है। तिहुवाना, संपूर्ण मेक्सिको की शिक्षा और राजनीति के क्षेत्र में, तीनों कैलिफ़ोर्नियाओं (अमेरिका में कैलिफोर्निया राज्य, बाहा कैलिफ़ोर्निया और बाहा कैलिफ़ोर्निया दक्षिण) में परिवहन, कला और संस्कृति के क्षेत्र में तथा उत्तरी अमेरिकी महाद्वीप में विनिर्माण और एक प्रवास केंद्र के रूप में, गहरा प्रभाव डालता है। वर्तमान में मेक्सिको में सबसे तेजी से बढ़ते महानगरीय क्षेत्रों में से एक, तिहुवाना को वैश्वीकरण और विश्व शहरों के अनुसंधान नेटवर्क द्वारा "उच्च क्षमता" वाले वैश्विक शहर का दर्जा दिया गया है। 2015 के एक अनुमान के अनुसार तिहुवाना शहर की आबादी लगभग 1,641,570 थी।